Jean-Pierre Ricard

Jean-Pierre Bernard Ricard (født 25. september 1944 i Marseille i Frankrike) er kardinal og katolsk emeritert erkebiskop av Bordeaux.


== Liv og virke ==


=== Bakgrunn ===
Han ble født i Marseille i Frankrike, og begynte sine prestestudier ved seminaret der. Etter et års avbrudd for et opphold i Bamako i Mali fullførte han utdannelsen i Paris. 


=== Prest ===
Den 5. oktober 1968 ble han presteviet for Marseille erkebispedømme. Han tok en lisensiatgrad i teologi i 1969 og en doktorgrad i samme fag i 1970.
Ricard virket som kapellan og sogneprest i Marseille, samtidig som han var biskoppelig vikar for seminarene og økumeniske spørsmål. Fra 1988 til 1993 var han generalvikar i Marseille.


=== Hjelpebiskop i Grenoble ===
Den 17. april 1993 ble han utnevnt til titulærbiskop av Pulcheriopolis og hjelpebiskop i Grenoble. Han ble bispeviet 6. juni samme år. 


=== Biskop av Montpellier ===
Den 4. juli 1996 ble han utnevnt til koadjutor-biskop av Montpellier, og han rykket opp som biskop 6. september samme år.


=== Erkebiskop av Bordeaux ===
21. desember 2001 ble han erkebiskop av Bordeaux. Han har også vært president for den franske bispekonferansen siden november 2001.


=== Kardinal ===
Den 22. februar 2006 ble det annonsert at han skulle kreeres til  kardinal. Dette skjedde så ved konsistoriet som fant sted 24. mars 2006, og han fikk Sant'Agostino in Campo Marzio som tittelkirke.
Han ble medlem av Den pavelige kommisjon «Ecclesia Dei», som var ansvarlig for relasjonene til St. Pius X-broderskapet, den 8. april 2006. Den 17. januar 2009 utnevnte pave Benedikt XVI kam til Det pavelige råd for kulturen.I 2006 minnet Ricard den katolske kirkes opposisjon mot bruken av menneskelige embryoner for vitenskapelig forskning, og kalte det et graverende etisk overtramp. I 2009 sa han til avisen La Croix at pave Benedikt ønsket at alle katolikker ble forsonet ved det at det skulle bli mer åpning vruk av den tradisjonelle tridentinske latinske messe, noe som ikke var å undergrave Det annet Vatikankonsil.Den 21. januar 2010 ble han utnevnt til medlem av Det pavelige råd for fremme av kristen enhet, og den  6. juli 2010 av Kongregasjonen for gudstjenesten og sakramentsdisiplinen, og den 12. juni 2012 av  Kongregasjonen for katolsk utdannelse, og ble bekreftet på sistnevnte post av pave Frans den 30. november 2013.Han var en av kardinalelektorene ved pavevalget i 2013 som valgte pave Frans.
Han stilte seg tydelig bak den katolske kirkes motstand mot forsøkene på å legalisere eutanasi i Frankrike.Den 4. august 2019 bekjentgjorde han at han hadde skrevet til pave Frans at han av aldersgrunner ønsket å trekke seg tilbake fra sitt erkebispedømme, Dette ble innvilget av paven den 1. oktober men uten at noen etterføger ble utnevnt samridig.. 
Den 7. november 2022 publiserte Ricard en uttalelse der han medgikk å ha misbrukt en da 14 år gammel jente mens han var sogneprest i 1980-årene: «Min oppførsel har uunngåelig hatt alvorlige og varige konsekvenser for denne person». Han hadde bedt henne om tilgivelse og bedt alle berørte om unnskyldning.  Han forsikret om at han nå trakk seg tilbake fra kirkelig tjeneste og offentlige sfære.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Biskop Eugène-Charles-Joseph de Mazenod (1782-1861) *1832
Kardinal Joseph Hippolyte Guibert (1802-1886) *1842
Kardinal François-Marie-Benjamin Richard de la Vergne (1819-1908) *1872
Biskop Marie-Prosper-Adolphe de Bonfils (1841-1912) *1898
Kardinal Louis-Ernest Dubois (1856-1929) *1901
Erkebiskop Jean-Arthuir Chollet (1862-1952) *1910
Biskop Héctor Raphaël Quilliet (1859-1928) *1914
Biskop Charles-Albert-Joseph Lecomte (1867-1934) *1921
Kardinal Achille Liénart (1884-1973) *1928
Biskop Jean-Baptiste-Etienne Sauvage (1908-1991) *1962
Kardinal Robert-Joseph Coffy (1920-1995) *1967
Kardinal Jean-Pierre Bernard Ricard


== Referanser ==


== Eksterne lenker ==
Biografi på The Cardinals of the Holy Roman Church